An historya kan Balayan narerekord sa mga antigong kasuratan kun saen nasasabi an mga taga-igdi nakikipasgribay nin mga bariwas sa mga negosyantgeng Intsik. Nasambit ngani na ini an kabesera kan inapod kan mga Intsik na Ma-i; na an apod na ini an hinalean iyo an soanoy na taramon na Bai na boot sabihon harong. Sa kahaloyan nin panmahon, naghuros sa taramon na Balay. Igdi na naggikan an pangaran kan Balayan. Siring man, arog kan dakul na banwaan sa norteng parte kan Filipinas, ini parating sinasakyada kan mga Muslim kaidtong panahon, mala ta saro sa grabing pagatake kan huri nangyari kan katahawan kan ika-14 siglo kun kasoarin sinulo an bilog na banwaan. Nagabot an mga prayleng Franciscano igdi kan taon 1572.